पशु सेवा ही परमधर्म है : श्रीश्रीमाल
डायलानांकला के भामाशाह कपूरचंद श्रीश्रीमाल ने कहा कि पशु सेवा ही परम् धर्म है। मूक पशुओं की सेवा करने से सुख की अनुभूति प्राप्त होती है। मानव सेवा तो हर कोई मानवता के नाते कर सकता है, लेकिन बेसहारा पशुओ की सेवा करना अपने आपमें बड़ी सेवा है। श्रीमाल सोमवार को डायलाना कलां में सुखिया बाई हस्तीमल जैन की स्मृति में उनके परिवार एवं पशुपालन विभाग के संयुक्त तत्वावधान में आयोजित तीन दिवसीय निशुल्क पशु चिकित्सा शिविर के शुभारंभ के अवसर पर बोल रहे थे। इससे पहले शिविर आयोजक परिवार ने गोमाता की पूजा-अर्चना की। शिविर में समाजसेवी भरत कुमार, हंसराज कोठारी घाणेराव, उत्तमचंद सोलंकी वणदार, उत्तमचंद परमार देवली पाबूजी, डायलाना सरपंच नारायणलाल सरगरा सहित ग्रामीण उपस्थित थे। शिविर प्रभारी भगवतसिंह बागोल ने बताया कि 28 से 30 दिसंबर तक आयोजित शिविर में डॉ नथाराम चौधरी, डॉ परीक्षित पुरोहित, डॉ नरेंद्र निमजे डॉ लच्छाराम पशुओं की शल्य चिकित्सा करेंगे।
खिंवाड़ा. शिविर में गौ माता की पूजा करते शिविर आयोजक।
hin_Deva hin_Deva hin_Deva